Návrh realizácie výberového konania

	V zmysle § 4 ods. 1 zákona č. 313/2001 Z. z. o verejnej službe v znení neskorších predpisov (ďalej len „zákon“) miesto vedúceho zamestnanca príspevkovej organizácie (generálneho riaditeľa) sa obsadzuje na základe výsledku výberového konania.

	Podľa §  4 ods. 3 zákona výberové konanie vyhlasuje zamestnávateľ (TASR). Členov komisie výberového konania na najvyššieho vedúceho zamestnanca vymenuje zriaďovateľ zamestnávateľa. V tomto zmysle preto podľa § 4 ods. 4 zákona o verejnej službe musí vyhlasovateľ výberového konania zverejniť oznam o vyhlásení,  členov výberovej komisie vymenuje ústredný orgán štátnej správy, do ktorého pôsobnosti TASR patrí (MK SR). Výberová komisia má päť členov, z toho najmenej jedného člena zvoleného zamestnancami zamestnávateľa (TASR)
.
	Podľa § 4 ods. 3 zákona výberové konanie vyhlasuje zamestnávateľ (TASR), a to najmenej tri týždne pred jeho začatím. Uchádzačov, ktorí spĺňajú kvalifikačné predpoklady, výberová komisia pozve na výberové konanie najmenej sedem dní pred jeho začatím.

	Podľa § 4 ods. 6 výberová komisia zhodnotí výsledok výberového konania a na základe výsledkov určí poradie uchádzačov. Poradie uchádzačov je záväzné pri obsadení funkcie. Podľa § 4 ods. 2 zákona č. 81/1992 Zb. o Česko-slovenskej tlačovej kancelárii SR generálneho riaditeľa Tlačovej agentúry Slovenskej republiky – Slovakia vymenúva a odvoláva vláda SR.

Návrh kvalifikačných podmienok

	Uchádzač o funkciu generálneho riaditeľa TASR – Slovakia musí spĺňať nasledovné kvalifikačné predpoklady:

•	ukončený II. stupeň vysokoškolského vzdelania,
•	prax v oblasti médií  min. 7 rokov, z toho v riadiacej funkcii 3 roky,
•	organizačné a riadiace schopnosti,
•	občianska a morálna bezúhonnosť,
•	štátne občianstvo SR,
•	aktívna znalosť anglického jazyka, znalosť ďalšieho svetového jazyka vítaná,
•	podmienkou účasti vo výberovom konaní je predloženie koncepcie transformácie TASR – Slovakia.

Návrh znenia inzerátu

 Príspevková organizácia Tlačová agentúra Slovenskej republiky – Slovakia vyhlasuje podľa zákona č. 313/2001 Z. z. o verejnej službe výberové konanie na funkciu generálneho riaditeľa.

Uchádzač musí spĺňať nasledovné kvalifikačné predpoklady:
•	ukončený II. stupeň vysokoškolského vzdelania,
•	prax v oblasti médií  min. 7 rokov, z toho v riadiacej funkcii 3 roky,
•	organizačné a riadiace schopnosti,
•	občianska a morálna bezúhonnosť,
•	štátne občianstvo SR,
•	aktívna znalosť anglického jazyka, znalosť ďalšieho svetového jazyka vítaná,
•	podmienkou účasti vo výberovom konaní je predloženie koncepcie transformácie TASR – Slovakia.

Prihlášky do výberového konania spolu s koncepciou transformácie TASR – Slovakia posielajte písomne na adresu: 
Tlačová agentúra SR-Slovakia
Pribinova 23
819 28 Bratislava 111

V termíne do ...................... (bude stanovený v nadväznosti na termín zverejnenia inzerátu).

Obálky s prihláškami označte heslom: „Konkurz – TASR“.

Výberové konanie sa uskutoční .............(dátum, čas a miesto konania).